1. melléklet

**Budapest Főváros VII. kerület Erzsébetváros Önkormányzata**

**pályázatot hirdet házi gyermekorvosi praxis betöltésére**

**Praxisra vonatkozó adatok:**

Megnevezése: házi gyermekorvosi praxis

Progresszivitás szintje: Alapellátás

Heti rendelési idő: 16 óra

Ellátási körzet: Területi ellátási kötelezettséggel, Budapest Főváros VII. kerület Erzsébetváros Önkormányzata Képviselő testületének az egészségügyi alapellátásról és körzeteinek kialakításáról szóló 19/2013. (IV.30.) sz. önkormányzati rendelet 2. mellékletében meghatározott 10. számú házi gyermekorvosi körzet

Ellátandó lakosságszám: 490 fő

Ügyelet, készenlét: nem vesz részt

**A praxisjog megszerzésének ellenértéke:**

A 270096267 sz. ágazati azonosítószámú házi gyermekorvosi praxis praxisjoga feladat-ellátási szerződés megkötése esetén térítésmentesen kerül átadásra a nyertes pályázó részére.

**Pályázati feltételek:**

* büntetlen előélet,
* csecsemő- és gyermekgyógyász szakorvosi képesítés,
* az egészségügyről szóló 1997. évi CLIV. törvényben, az önálló orvosi tevékenységről szóló 2000. évi II. törvényben, e törvény végrehajtásáról szóló 313/2011. (XII. 23.) Korm. rendeletben, valamint a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendeletben előírt feltételek megléte,
* magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve letelepedett státusz,
* Magyar Orvosi Kamarai tagság.

**A pályázathoz csatolandó dokumentumok:**

* részletes szakmai önéletrajz,
* iskolai végzettséget, szakirányú képzettséget tanúsító okirat másolata,
* 3 hónapnál nem régebbi erkölcsi bizonyítvány,
* egyéni vállalkozó esetén vállalkozói igazolvány, illetve társas vállalkozás esetén az alapító okirat /alapszabály/ és a cégbírósági bejegyzést igazoló okirat hitelesített másolata,
* Magyar Orvosi Kamarai tagság igazolása,
* egészségügyi alkalmasságot igazoló irat másolati példánya,
* illetékes hatóság részéről kiállított igazolás arról, hogy a praxisengedély megszerzésének feltételei fennállnak,
* a pályázó arról szóló nyilatkozata, hogy a pályázati anyagban foglalt személyes adatainak a pályázati eljárással összefüggésben szükséges kezeléshez hozzájárul,
* a pályázó nyilatkozata, amely szerint hozzájárul ahhoz, hogy a pályázati eljárás résztvevői a pályázati anyagot megismerhessék,
* a pályázó nyilatkozata, hogy a pályázat nyílt ülésen történő elbírálásához hozzájárul-e.

**A jogviszony időtartama:**

A feladat-ellátási szerződés határozatlan időtartamra szól.

**A jogviszony kezdete:**

A feladat-ellátási szerződés megkötését követően az egészségügyi tevékenység folytatására vonatkozó jogerős működési engedély alapján az Országos Egészségpénztárral megkötött finanszírozási szerződés hatályba lépésének napja.

**Pályázat benyújtásának módja:**

A pályázatot „Budapest Főváros VII. kerület Erzsébetváros Önkormányzatának pályázata házi gyermekorvosi praxis betöltésére” megjelöléssel 1 példányban az alábbi címre **személyesen vagy postai úton** kell eljuttatni:

Budapest Főváros VII. kerület Erzsébetvárosi Polgármesteri Hivatal

Humánszolgáltató Iroda

1076 Budapest Garay utca 5. (105. szoba)

**A pályázat benyújtásának határideje:** 2016. augusztus 9.

A pályázatokat Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága a beadási határidőt követően a soron következő ülésen bírálja el.

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága fenntartja magának a jogot, hogy a pályázati eljárást érvénytelennek nyilvánítsa.

További felvilágosítás, információ Budapest Főváros VII. kerület Erzsébetvárosi Polgármesteri Hivatal Humánszolgáltató Irodáján a (1) 462 3414 telefonszámon kérhető.